Diari Oficial de la Generalitat Valenciana


Sumari del DOGV 3698, del 29-02-2000 (2000/1043)

Informació pública de les bases que han de regir per a la contractació d’un/una conserge per al Centre Cultural La Marina i altres equipaments culturals.
---------------------------------------------------------------------------------------------------------------------------------------------------------

### Dades del document

Número de DOGV
:   3698

Data del DOGV
:   29-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1043


Data del document
:   01-02-2000

Organisme emissor
:   Ajuntament de Puig

Tipus de document
:   Convocatòria

Descriptors 

:   * administració local
    * concurs administratiu

Informació pública de les bases que han de regir per a la contractació d'un/una conserge per al Centre Cultural La Marina i altres equipaments culturals. [2000/M1043]
  
Bases que han de regir per a la contractació d'un/una conserge per al Centre Cultural La Marina i altres equipaments culturals pertanyent a la plantilla de personal laboral de l'Ajuntament de Puig mitjançant el sistema d'oposició lliure.
  
Primera. Objecte de la convocatòria
  
Es objecte de la present convocatòria el proveïment en propietat, mitjançant el sistema selectiu d'oposició, d'una plaça de conserge pertanyent a l'oferta pública d'ocupació corresponent al 1999, personal laboral, no assimilada al personal funcionari; les retribucions totals ascendeixen a la quantia anual de 2.048.910 pessetes, dividides en 14 parts.
  
1. Publicitat de la convocatòria.
  
La convocatòria serà anunciada al Butlletí Oficial de la Província de València i al Diari Oficial de la Generalitat Valenciana.
  
Es farà pública al tauler d'edictes de la corporació i se n'inserirà un extracte al Boletín Oficial del Estado.
  
Segona. Condicions dels/de les aspirants
  
Per tal de prendre part en l'oposició caldrà:
  
1. Condicions generals.
  
1.1. Tenir la nacionalitat espanyola o la d'algun dels restants estats membres de la Unió Europea o d'aquells estats, als quals els siga d'aplicació la lliure circulació de treballadors, segons els termes previstos per la llei estatal que regule aquesta matèria.
  
1.2. Haver fet els 18 anys.
  
1.3. Tenir el certificat d'escolaritat o equivalent, o complir les condicions requerides per obtenir-lo a la data en què finalitze el termini de presentació d'instàncies.
  
1.4. Tenir la capacitat física i psíquica suficients per al normal exercici de la funció.
  
1.5. No trobar-se inhabilitat penalment per a l'exercici de funcions públiques.
  
1.6. No haver estat separat, mitjançant expedient disciplinari, del servei de qualsevol de les administracions públiques.
  
2. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de ser degudament revalidats en la data de finalització del termini de presentació d'instàncies.
  
3. Nacionals de països comunitaris.
  
Quant als nacionals d'altres països de la Unió Europea, s'aplicarà el que estableixen l'article 48.4 del Tractat de la CE i les disposicions que el despleguen; i el que disposa la Llei 17/1993, de 23 de desembre.
  
Tercera. Instàncies
  
1. Presentació d'instàncies.
  
Les instàncies per a sol·licitar prendre part en l'oposició hauran de ser adreçades a l'alcalde president de la corporació. Caldrà presentar-les al registre general d'aquesta durant el termini de 20 dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els aspirants manifestaran en la instància que compleixen tots i cadascun del requisits que s'exigeixen en la base segona, referits a la data en què finalitze el termini de presentació d'instàncies. Caldrà mantenir aquests requisits al llarg de tot el procés selectiu durant el qual, en qualsevol moment, els interessats podran ser requerits perquè se'ls efectuen les comprovacions oportunes.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i el Procediment Administratiu Comú.
  
2. Minusvàlids.
  
Els aspirants amb minusvalideses hauran de fer constar aquesta circumstància en la seua sol·licitud en què hauran d'expressar la classe de discapacitat que els afecta.
  
3. Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat a les arques municipals o al compte Banco València compte corrent 0093 0374 29 9479280518 la quantitat de 3.000 pessetes en concepte de taxes per drets d'examen.
  
Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
4. Exempció de la taxa.
  
Per obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa.
  
L'interessat podrà sol·licitar-ne la devolució durant els 10 dies següents a la finalització del termini d'admissió de sol·licitud, mitjançant instància a què acompanyarà llavors la citada certificació.
  
El fet de no presentar la citada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
Quarta. Admissió d'aspirants
  
1. Relació d'aspirants
  
Acabat el termini reglamentari de presentació de sol·licituds, la presidència de la corporació farà pública la llista provisional d'aspirants admesos, i exclosos al Butlletí Oficial de la Província de València, el lloc on es troba exposada la llista d'admesos i d'exclosos, així com la data, l'hora i el local de realització de les proves. Durant els 10 dies hàbils següents a la citada publicació al butlletí, els interessats podran sol·licitar la correcció dels defectes que hagen originat les possibles exclusions, així com presentar al·legacions, que seran tingudes en compte en la resolució per la qual s'eleve a definitiva la relació d'aspirants, que serà exposada al tauler d'anuncis de l'ajuntament.
  
2. Seran causes d'exclusió, a més de les ja assenyalades:
  
- No complir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de Document Nacional d'Identitat.
  
Cinquena. Tribunal qualificador
  
Els vocals del tribunal hauran de tenir titulació o especialització iguals o superiors a les exigides per a l'accés a la plaça convocada. Estarà constituït de la forma següent:
  
1. Composició.
  
President:
  
- El de la corporació o membre d'aquesta en qui delegue.
  
Secretari:
  
- El de la corporació o funcionari en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un representant del professorat oficial designat per la Conselleria de Justícia i Administracions Públiques.
  
- Un funcionari de carrera, a proposta de la representació sindical.
  
- Tres regidors/ores de l'ajuntament.
  
2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats pel secretari i les vocalies d'aquest no delegables.
  
3. Designació i publicitat.
  
La designació dels membres del tribunal es farà pública al Butlletí Oficial de la Província de València i al tauler d'edictes de la Secció de Personal.
  
La publicació de la seua composició nominal es verificarà almenys 15 dies abans de l'inici de la realització de les proves.
  
4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5. Assessors tècnics.
  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint la seua respectiva especialitat tècnica.
  
6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista en l'article 21 de la citada llei.
  
7. De l'absència del president.
  
Si un cop constituït el tribunal i iniciada la sessió se n'absentara el president, aquest haurà de designar d'entre els vocals concurrents el qui el substituirà durant la seua absència, i podrà ser, en primer lloc, un regidor, si n'hi ha, i si no n'hi ha, el vocal de major edat.
  
8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que mostrarà el procés selectiu dut a terme.
  
Sisena. Inici i desenvolupament de l'oposició
  
1. Actuació dels aspirants.
  
L'ordre d'actuació dels/de les aspirants, per a la pràctica dels exercicis que no puguen realitzar-se conjuntament, es realitzarà per sorteig a celebrar el mateix dia de la convocatòria en presència dels/de les aspirants assistents.
  
Els/les opositors/opositores, que acudiran a les proves proveïts del DNI, seran convocats per a cada exercici en crida única, tret de casos fortuïts o de força major degudament justificats i apreciats lliurement pel tribunal.
  
2. Dates d'examen.
  
Quinze dies abans de començar els exercicis es faran públics al Butlletí Oficial de la Província de València el dia, l'hora i el local en què hauran de realitzar-se aquests.
  
Al final de cada exercici el tribunal farà saber als/a les opositors/opositores el lloc i el moment d'iniciació del següent amb almenys 12 hores d'antelació a l'inici d'aquest, si es tracta del mateix exercici, o de 24 hores si es tracta d'un nou exercici.
  
Entre la finalització d'un exercici i l'inici del successiu no podrà transcórrer un període inferior a 72 hores ni superior a 45 dies naturals.
  
Podran ser modificats aquests terminis, si el tribunal hi està d'acord i si la totalitat dels/de les aspirants concurrents presta per escrit el seu consentiment.
  
Setena. Exercicis de l'oposició
  
1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenya:
  
1.1. Primer. Teòric, obligatori, eliminatori i qualificable de 0 a 10 punts.
  
Desenvolupament d'un tema, d'entre els dos proposats pel tribunal, sobre el contingut del temari de l'annex I, de dificultat adequada a la categoria de la plaça, que consta al final de la convocatòria.
  
1.2. Segon. Obligatori i qualificable de 0 a 10 punts (mitjana aritmètica de la qualificació de les distintes parts de l'exercici). Dividit en quatre parts, cadascuna d'elles eliminatòria i qualificable de 0 a 10 punts, caldrà obtenir almenys 5 punts, respectivament, per a superar-les:
  
a) Detecció i correcció d'errors o faltes ortogràfiques en un text facilitat pel tribunal. Qualificable de 0 a 10 punts.
  
b) Classificació alfabètica. Qualificable de 0 a 10 punts.
  
c) Càlcul aritmètic. Qualificable de 0 a 10 punts.
  
1.3. Tercer. Valencià. Obligatori, no eliminatori i qualificable de 0 a 5 punts.
  
Caldrà demostrar el coneixement oral i escrit mitjançant la traducció d'un text del castellà al valencià i la seua posterior lectura davant el tribunal.
  
1.4. Quart. Coneixements elementals de mecanografia i informàtica. Exercici a l'ordinador: transcripció d'un paràgraf de 10 línies en 4 minuts. Puntuació de 0 a 10 punts.
  
2. Minusvalideses.
  
Als/a les aspirants amb minusvalideses que ho sol·liciten en la instància per la qual demanen prendre part en la convocatòria, el tribunal facilitarà les adaptacions possibles de temps i de mitjans per a la realització de les proves. A tal efecte, també hauran d'assenyalar el tipus d'adaptacions que necessiten les quals, en cap moment, menyscabaran els nivells de coneixement exigibles per a superar les proves.
  
Quan es tracte d'exercicis escrits, sempre que açò siga possible, caldrà garantir l'anonimat dels/de les aspirants.
  
Vuitena. Qualificació de les proves selectives
  
1. Qualificació.
  
Els membres del tribunal qualificaran els exercicis de l'oposició amb puntuació de 0 a 10 punts. Seran eliminats els aspirants que no aconseguisquen un mínim de 5 punts en cadascun dels de caràcter eliminatori, amb excepció de l'exercici de valencià, que és obligatori i no eliminatori, qualificable de 0 a 5 punts.
  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents a aquell. Es negligiran les dues puntuacions extremes, la major i la menor, de les concedides o, si escau, una de les que apareguen repetides com a tals i això quan disten més de 2 punts de les concedides o, si escau, una de les que apareguen repetides com a tals i això quan disten més de 2 punts de la més propera.
  
2. Publicitat.
  
Les qualificacions de cada exercici es faran públiques al tauler d'edictes de l'ajuntament el mateix dia en què siguen acordades.
  
3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves efectuades.
  
4. Igualtat en la qualificació.
  
En cas d'empat s'acudirà per a dirimir-lo a la major puntuació aconseguida en cadascun dels exercicis, cosa que s'aplicarà successivament en l'ordre en què hagen estat realitzats. En un altre cas, es decidirà mitjançant un sorteig.
  
Novena. Relació d'aprovats, presentació de documents i nomenament
  
1. Relació d'aprovats i nomenament.
  
Acabada la qualificació dels aspirants, el tribunal publicarà el nom de l'aprovat per ordre de puntuació. El tribunal elevarà l'esmentat nom a la presidència de la corporació perquè formule la corresponent proposta de contractació. Remetrà alhora a aquesta autoritat l'acta de l'última sessió on hauran de figurar, per ordre d'actuació, tots els opositors que, havent superat totes les proves, excedisquen el nombre de places convocades.
  
2. Presentació de documents.
  
Els opositors proposats presentaran a la secretaria d'aquest ajuntament, durant el termini de 20 dies naturals, comptadors a partir de la publicació de la llista d'aprovats, els documents acreditatius de complir les condicions que per tal de prendre part en el concurs oposició s'exigeixen en la base segona, que són:
  
2.1. Fotocòpia del document nacional d'identitat acompanyada de l'original per a la seua compulsa.
  
2.2. Còpia autenticada o fotocòpia (acompanyada de l'original per a la compulsa) del certificat d'escolaritat o equivalent. Si aquest document estigués expedit després de la data en què finalitzà el termini de presentació d'instàncies, caldrà justificar el moment en què conclogueren els estudis.
  
2.3. Certificat acreditatiu de no partir cap malaltia ni defecte físic ni psíquic que impedisca el normal exercici de la funció, expedit pel gabinet mèdic de l'empresa que sotmetrà l'aspirant a totes les proves de determinació que considere convenients.
  
Els aspirants amb minusvalideses acreditaran que aquestes són compatibles amb les funcions pròpies del lloc mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social, o d'un altre organisme amb igual competència en la matèria.
  
2.4. Certificat de no trobar-se inhabilitat penalment per a l'exercici de funcions públiques.
  
2.5. Declaració jurada de no haver estat separat, mitjançant expedient disciplinari, de qualsevol administració o ocupació pública.
  
Així mateix hauran de presentar declaració de compatibilitat i de no-percepció d'havers passius.
  
3. Exempcions.
  
Si els opositors tenen la condició de funcionaris públics, estaran exempts de justificar documentalment les condicions i els requisits ja demostrats per a obtenir el seu anterior nomenament. Hauran de presentar certificació del ministeri, corporació local o organisme públic de què depenguen, en la qual acreditaran la seua condició i totes les circumstàncies que consten en l'expedient.
  
4. Nacionals de països comunitaris.
  
Els aspirants d'altres països comunitaris aportaran, a més d'això, els requisits a què es refereix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea o de qualssevol altres que en dret els siguen exigibles.
  
5. Pèrdua del dret al nomenament.
  
Els qui, dins del termini assenyalat i llevat de causes de força major, no presenten la documentació o presentant-la no complisquen els requisits exigits o incórreguen en falsedat, no podran ser nomenats. Quedaran anul·lades totes les seues actuacions sense perjudici de la responsabilitat en què pogueren haver incorregut per falsedat en la instància. En aquest cas, la proposta del tribunal es considerarà realitzada en favor dels qui, havent superat totes les proves, tinguen cabuda en el nombre de places convocades. L'Alcaldia atorgarà llavors els corresponents contractes, amb la resolució prèvia que escaiga.
  
6. Presa de possessió.
  
Un cop aprovada la proposta per part de l'Alcaldia, els opositors nomenats hauran de prendre possessió durant el termini de 30 dies hàbils, comptadors a partir de l'endemà de la notificació del nomenament. Si no prenen possessió durant el termini indicat, sense causa justificada, quedaran en la situació de cessants. Aleshores, l'Alcaldia podrà nomenar els qui, havent superat totes les proves, tinguen cabuda en el nombre de places convocades, amb la presentació prèvia de la documentació preceptiva. Llavors es considerarà feta la proposta de nomenament pel tribunal qualificador a favor d'aquests.
  
7. Jurament.
  
En l'acte de la presa de possessió, el funcionari nomenat haurà de prestar jurament o promesa, segons la fórmula prevista a l'article 3.1.c del Decret Legislatiu de 20 de març de 1991, del Consell de la Generalitat Valenciana, i al Reial Decret 70/1979, de 5 d'abril (BOE de 6 d'abril de 1979).
  
Déu. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
Onze. Facultat de l'alcalde
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Dotze. Impugnació de la convocatòria
  
Contra la present convocatòria i les seues bases els interessats podran interposar recurs contenciós administratiu davant la sala corresponent del Tribunal Superior de Justícia de la Comunitat Valenciana durant el termini de dos mesos comptadors a partir de la publicació de l'extracte de la convocatòria al Boletín Oficial del Estado. Es requerirà la comunicació prèvia establida a l'article 110.3r de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tretze. Recursos i reclamacions contra l'actuació del tribunal
  
1. Contra les resolucions i els actes del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o que produïsquen indefensió, els interessats podran interposar recurs ordinari davant l'alcalde en el termini d'un mes, comptador a partir de l'endemà de la publicació o notificació de l'acte de què es tracte.
  
2. Contra la resta d'actes de tràmit del tribunal, els interessats podran presentar les reclamacions i formular les al·legacions que desitgen davant l'esmentat tribunal, mentre s'estiga desenvolupant el procés de selecció i aquell es trobe constituït.
  
Aquestes reclamacions i al·legacions hauran de ser tingudes en compte per l'òrgan de selecció en efectuar la proposta de contractació.
  
Catorze. Legislació aplicable
  
En tot allò no previst en les presents bases regirà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims als quals ha d'ajustar-se el procediment de selecció del personal de les administracions locals; el Decret 69/1986, de 2 de juny, del Consell de la Generalitat Valenciana, i altres disposicions normatives que resulten d'aplicació.
  
ANNEX I
  
Programa de temes de l'oposició lliure per a cobrir en propietat una plaça de conserge d'administració general.
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. Procediment administratiu local. El registre d'entrada i d'eixida de documents. Requisits de la presentació de documents. Comunicacions i notificacions.
  
Tema 4. L'Estructura organitzativa de l'Ajuntament de Puig: comissions i delegacions de serveis. Unitats administratives.
  
Tema 5. Drets i deures dels funcionaris públics locals. Dret de sindicació. Seguretat Social.
  
Tema 6. Organització municipal. Competències.
  
Tema 7. La funció pública local i la seua organització.
  
Tema 8. L'atenció al ciutadà.
  
Tema 9. Salut laboral I: introducció general als estudis sobre seguretat i salut laboral. Apropament al contingut mínim de les funcions del nivell bàsic.
  
Tema 10. La qualitat als serveis públics municipals.